Η επίδραση του φύλου και της κατηγορίας στην ενεργειακή δαπάνη κατά τη διάρκεια του εξομοιωμένου αγώνα κωπηλασίας:
Creators: name: Κορνηλίου, Αλίκη Αλέξανδρου
Publisher: name: Aristotle University of Thessaloniki
Year: 2009
Subjects: Κωπηλασία
Εργόμετρο
Ενεργειακή δαπάνη
Rowing
Energy expenditure
Sex
Ergometer

description: Το φύλο αποτελεί μία μεταβλητή που μπορεί να μεταβάλλει την ισχύ της σχέσης μεταξύ της ενεργειακής δαπάνης της φυσικής δραστηριότητας και της σωματικής σύστασης, όπως επίσης έχει αναφερθεί ότι το ανθρωπομετρικό προφίλ των κωπηλατών είναι στενά συνδεδεμένο με το επίπεδο αθλητικής απόδοσης. Σκοπός της παρούσας εργασίας ήταν να εξετάσει την επίδραση του φύλου, άνδρες και γυναίκες, και της κατηγορίας, ελαφρών βαρών και ανοικτής, στην ενεργειακή δαπάνη κατά τη διάρκεια του εξομοιωμένου αγώνα κωπηλασίας. Μετρήθηκαν 39 προπονημένοι αθλητές κωπηλασίας, 21 άνδρες (20,5 ± 12 χρ.) και 18 γυναίκες (17,22 ± 3,5 χρ.), οι οποίοι χωρίστηκαν σε 4 ομάδες ανάλογα με το φύλο και την κατηγορία, σε α) άνδρες και β) γυναίκες της ανοικτής κατηγορίας και σε γ) άνδρες και δ) γυναίκες των ελαφρών βαρών. Όλοι οι αθλητές υποβλήθηκαν σε δοκιμασία εξομοιωμένου αγώνα κωπηλασίας 2000μ. σε κωπηλατοεργόμετρο. Κατά τη διάρκεια της δοκιμασίας ήταν συνδεδεμένοι με ηλεκτροκαρδιογράφο και με σπιρόμετρο ανοικτού τύπου. Μετά το τέλος της δοκιμασίας, γινόταν προσδιορισμός της μέγιστης συγκέντρωσης γαλακτικού οξέος στο αίμα στο 5ο λεπτό. Για τη μεταβλητή του φύλου βρέθηκαν στατιστικά σημαντικές διαφορές για τις παραμέτρους VO2, VO2/kg, VE, MET, EE, CHO, TOTAL, ενώ δεν παρατηρήθηκε καμία στατιστικά σημαντική διαφορά για την παράμετρο RER. Στατιστικά σημαντικές διαφορές παρατηρήθηκαν και για τη μεταβλητή της κατηγορίας για τις παραμέτρους VO2, VE, EE ανάμεσα στις γυναίκες των δύο κατηγοριών και για τις παραμέτρους VO2/kg, VE, MET ανάμεσα στους άνδρες των δύο κατηγοριών. Δεν παρατηρήθηκε καμία στατιστικά σημαντική διαφορά για τις παραμέτρους RER και CHO όσον αφορά τη μεταβλητή της κατηγορίας. Συμπεραίνεται το φύλο και η κατηγορία επηρεάζουν σημαντικά την ενεργειακή δαπάνη κατά τη διάρκεια του εξομοιωμένου αγώνα κωπηλασίας και θα πρέπει να λαμβάνονται υπ’ όψιν στο σχεδιασμό και την κατάρτιση των προπονητικών προγραμμάτων.
description: Sex is a variable that can alter the strength of the relationship between physical activity energy expenditure and body mass, such as anthropometric profile of rowers has been reported to be closely related to the level of sports performance. The purpose of this study was to examine the effects of sex, men and women, and rowing category, open class and lightweight, on the energy expenditure during simulated rowing race over 2000m on ergometer. Thirty-nine well-trained rowing athletes were measured, 21 males (20,5 ± 12 yrs) and 18 females (17,22 ± 3,5 yrs). They were divided into 4 groups, according to sex and rowing category, to: a) men and b) women open class and c) men and d) women lightweight. All the athletes took part in a 2000m-all out race on the ergometer. During the measurement they were connected to an electro cardiographer and pulmonary gas exchange was determined breath-by-breath. A sample of capillary blood was taken on the fifth minute after the end of the test and assayed for lactate. Regarding the variable of sex, statistically significant differences were observed for a number of parameters, such as VO2, VO2/kg, VE, MET, EE, CHO and TOTAL. Also, statistically significant differences were observed regarding the variable of rowing category for the parameters of VO2, VE and EE between women of both categories. Similarly, statistically significant differences were observed for the parameters of VO2/kg, VE and MET between men of the two categories. In conclusion, this study suggests that sex and rowing category have an effect on a large number of parameters concerning the energy expenditure during simulated rowing over 2000m race on ergometer, and should be taken into consideration in the planning of training programs.